Silje Hvarnes

Silje Hvarnes () er ein norsk dyrlege og vinnar av realityprogrammet Farmen på TV 2 i 2008. Ifølgje Østlands-Posten er ho frå Hvarnes i Lågendalen, som ligg i Larvik kommune, men voks opp i Horten. I TV-serien vart Hvarnes vald til andrekjempe èn gong. Til slutt gjekk ho til finalen saman med Ann Kristin Loraas og Unni Oustad Torve. I den siste delen til finalen stod kampen mellom henne og Loraas, og Hvarnes fekk flest stemmar av dei attverande deltakarane og fekk dermed eit ekstrapoeng til den siste og avgjerande spørrekonkurransen. Hvarnes vann med klår margin og fekk dermed ei hytte og ein bil til eit verd på over ein million kroner i premie. Ho omtalte opphaldet sitt på Farmen som eit blodslit.

Ho er utdanna som veterinær og jobbar  på ein dyreklinikk i Skien.

Hausten 2010 var ho programleiar for TV 2-programmet Villdyrlegen, der ho saman med ektemannen og programleiaren Gaute Grøtta Grav reiste til eksotiske stader i verda og arbeidde som veterinær.

21. mai 2011 gifta ho seg med Gaute Grøtta Grav som vann Farmen i 2001. Dei har ei dotter.

Deltaking
 2008: Waschera (gjest)
 2008: Senkveld med Thomas og Harald (gjest)
 2008: Farmen (vinnar)
 2010: Senkveld med Thomas og Harald (gjest)
 2010: Villdyrlegen (programleiar)
 2011: Happy Day (gjest)

Kjelder

Kategori:Norske Farmen-deltakarar
Kategori:Norske programleiarar
Kategori:Programleiarar for TV2
Kategori:Folk frå Horten